ਜੈਨੀਫਰ ਲਾਰੈਂਸ
ਜੈਨੀਫਰ ਸ਼ਰਦਰ ਲਾਰੈਂਸ (ਜਨਮ 15 ਅਗਸਤ 1990) ਇੱਕ ਅਮਰੀਕੀ ਅਭਿਨੇਤਰੀ ਹੈ। ਜੈਨੀਫਰ ਦਾ ਜਨਮ ਅਤੇ ਪਾਲਣ-ਪੋਸ਼ਣ "ਲੋਇਸਵਿਲੇ ਕੈਂਟਕੀ" ਵਿੱਚ ਹੋਇਆ। 14 ਸਾਲ ਦੀ ਉਮਰ ਵਿੱਚ ਹੀ ਰੰਗਮਚ ਲਈ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ ਸੀ। ਜੈਨੀਫਰ ਨੇ ਆਪਣੇ ਕੈਰੀਅਰ ਦਾ ਪਹਿਲਾਂ ਕਦਮ 2007 ਤੋਂ 2009 ਤੱਕ ਟੈਲੀਵਿਜ਼ਨ ਉੱਤੇ ਪ੍ਰਸਾਰਿਤ ਹੋਣ ਵਾਲੇ ਸ਼ੋਅ ਦੀ ਬਿਲ ਏਂਗਬਲ ਸੀਤਕਾੱਮ ਰਾਹੀਾਂ ਰੱਖਿਆ। ਇਸ ਸ਼ੋਅ ਰਾਹੀਂ ਉਸ ਨੂੰ ਸਰਵੋਤਮ ਨੌਜਵਾਨ ਅਦਾਕਾਰਾ ਹੋਣ ਦਾ ਅਵਾਰਡ ਮਿਲਿਆ। ਵੱਡੇ ਪਰਦੇ ਉੱਤੇ ਕਦਮ ਉਸ ਨੇ "ਬਰਨਿੰਗ ਪਲਾਨ" (2008) ਰਾਹੀਂ ਰੱਖਿਆ। ਮੁੱਖ ਕਿਰਦਾਰ ਵਿੱਚ ਉਸ ਦੀ ਸਭ ਤੋਂ ਹਿੱਟ ਫਿਲਮ ਦੀ "ਪੋਕਰ ਹਾਉਸ" ਸੀ। ਆਪਣੇ ਬਚਪਨ ਦੌਰਾਨ, ਲਾਰੈਂਸ ਨੇ ਚਰਚ ਦੇ ਨਾਟਕਾਂ ਅਤੇ ਸਕੂਲ ਸੰਗੀਤਾਂ ਵਿੱਚ ਪੇਸ਼ਕਾਰੀ ਕੀਤੀ। 14 ਸਾਲ ਦੀ ਉਮਰ ਵਿੱਚ, ਉਸ ਨੂੰ ਆਪਣੇ ਪਰਿਵਾਰ ਨਾਲ ਨਿਊ ਯਾਰਕ ਸਿਟੀ ਵਿੱਚ ਛੁੱਟੀਆਂ ਮਨਾਉਣ ਸਮੇਂ ਇੱਕ ਪ੍ਰਤਿਭਾ ਸਕਾਊਟ ਦੁਆਰਾ ਦੇਖਿਆ ਗਿਆ। ਲਾਰੈਂਸ ਫੇਰ ਲਾਸ ਏਂਜਲਸ ਚਲੀ ਗਈ ਅਤੇ ਟੈਲੀਵਿਜ਼ਨ ਸ਼ੋਅ ਵਿੱਚ ਮਹਿਮਾਨ ਭੂਮਿਕਾਵਾਂ ਨਿਭਾ ਕੇ ਆਪਣੇ ਅਭਿਨੈ ਜੀਵਨ ਦੀ ਸ਼ੁਰੂਆਤ ਕੀਤੀ। ਉਸ ਦੀ ਪਹਿਲੀ ਵੱਡੀ ਭੂਮਿਕਾ ਸਿਟਕਾਮ "ਦਿ ਬਿੱਲ ਐਂਗਵਲ ਸ਼ੋਅ" (2007–2009) ਵਿੱਚ ਮੁੱਖ ਭੂਮਿਕਾ ਨਿਭਾਉਂਦੀ ਨਜ਼ਰ ਆਈ ਸੀ। ਲਾਰੈਂਸ ਨੇ ਆਪਣੀ ਫ਼ਿਲਮੀ ਸ਼ੁਰੂਆਤ ਡਰਾਮਾ "ਗਾਰਡਨ ਪਾਰਟੀ" (2008) ਵਿੱਚ ਇੱਕ ਸਹਿਯੋਗੀ ਭੂਮਿਕਾ ਨਿਭਾਈ ਸੀ, ਅਤੇ ਸੁਤੰਤਰ ਡਰਾਮਾ "ਵਿੰਟਰਜ਼ ਬੋਨ" (2010) ਵਿੱਚ ਇੱਕ ਗਰੀਬੀ-ਪੀੜਤ ਕਿਸ਼ੋਰ ਦੀ ਭੂਮਿਕਾ ਨਿਭਾਉਣ ਵਾਲੀ ਆਪਣੀ ਸ਼ੁਰੂਆਤ ਕੀਤੀ ਸੀ। ਉਸ ਦਾ ਕੈਰੀਅਰ "ਐਕਸ-ਮੈਨ ਫ਼ਿਲਮ ਸੀਰੀਜ਼" ਵਿੱਚ ਮਿਸਟਿਕ (2011–2017) ਅਤੇ ਹੰਗਰ ਗੇਮਜ਼ ਫ਼ਿਲਮ ਸੀਰੀਜ਼ (2012–2017) ਵਿੱਚ ਕੈਟਨੀਸ ਐਵਰਡੀਨ ਦੀਆਂ ਭੂਮਿਕਾਵਾਂ ਨਾਲ ਅੱਗੇ ਵਧੀ। ਬਾਅਦ ਵਿੱਚ ਉਸ ਨੂੰ ਹਰ ਸਮੇਂ ਦੀ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀ ਐਕਸ਼ਨ ਨਾਇਕਾ ਵਜੋਂ ਸਥਾਪਿਤ ਕੀਤਾ ਗਿਆ। ਲਾਰੈਂਸ ਨੇ ਡਾਇਰੈਕਟਰ ਡੇਵਿਡ ਓ. ਰਸਲ ਦੇ ਨਾਲ ਆਪਣੇ ਸਹਿਯੋਗ ਲਈ ਪ੍ਰਸੰਸਾ ਕਮਾਈ। ਰੋਮਾਂਸ ਫ਼ਿਲਮ "ਸਿਲਵਰ ਲਾਈਨਿੰਗ ਪਲੇਬੁੱਕ" (2012) ਵਿੱਚ ਇੱਕ ਉਦਾਸੀਨ ਜਵਾਨ ਵਿਧਵਾ ਵਜੋਂ ਉਸ ਦੀ ਅਦਾਕਾਰੀ ਨੇ ਉਸ ਨੂੰ ਸਰਬੋਤਮ ਅਭਿਨੇਤਰੀ ਦਾ ਅਕੈਡਮੀ ਪੁਰਸਕਾਰ ਮਿਲਿਆ, ਜਿਸ ਨਾਲ ਉਹ ਇਸ ਪੁਰਸਕਾਰ ਦੀ ਦੂਜੀ ਸਭ ਤੋਂ ਛੋਟੀ ਜੇਤੂ ਰਹੀ। ਇਸ ਤੋਂ ਬਾਅਦ ਉਸ ਨੇ ਬਲੈਕ ਕਾਮੇਡੀ "ਅਮਰੀਕਨ ਹਸਲ" (2013) ਵਿੱਚ ਇੱਕ ਦੁੱਖੀ ਪਤਨੀ ਦੀ ਭੂਮਿਕਾ ਨਿਭਾਉਣ ਲਈ ਸਹਾਇਕ ਭੂਮਿਕਾ ਵਿੱਚ ਸਰਬੋਤਮ ਅਭਿਨੇਤਰੀ ਦਾ ਬਾਫਟਾ ਐਵਾਰਡ ਜਿੱਤਿਆ। ਲਾਰੈਂਸ ਨੂੰ ਇਨ੍ਹਾਂ ਦੋਵਾਂ ਫ਼ਿਲਮਾਂ ਲਈ, ਅਤੇ ਬਾਇਓਪਿਕ ਜੋਇ (2015) ਵਿੱਚ ਜੋਏ ਮਾਂਗਾਨੋ ਦੇ ਚਿਤਰਣ ਲਈ ਗੋਲਡਨ ਗਲੋਬ ਅਵਾਰਡ ਵੀ ਮਿਲੇ ਹਨ। ਉਸ ਤੋਂ ਬਾਅਦ, ਉਹ ਸਾਇੰਸ ਫ਼ਿਕਸ਼ਨ ਰੋਮਾਂਸ "ਪੈਸੇਂਜਰਸ" (2016) ਵਿੱਚ ਕੰਮ ਕਰ ਚੁੱਕੀ ਹੈ, ਮਨੋਵਿਗਿਆਨਕ ਡਰਾਵਨੀ ਫਿਲਮ "ਮਦਰ!" (2017), ਅਤੇ ਜਾਸੂਸ ਥ੍ਰਿਲਰ "ਰੈਡ ਸਪੈਰੋ" (2018) ਵਿੱਚ ਵੀ ਕੰਮ ਕੀਤਾ। ਲਾਰੈਂਸ ਇੱਕ ਸਪਸ਼ਟ ਨਾਰੀਵਾਦੀ ਹੈ ਅਤੇ "ਪਲੈਂਡ ਪੇਰੈਂਟਹੁੱਡ" ਦੀ ਵਕਾਲਤ ਕਰਦੀ ਹੈ। 2015 ਵਿੱਚ, ਉਸ ਨੇ ਜੈਨੀਫਰ ਲਾਰੈਂਸ ਫਾਉਂਡੇਸ਼ਨ ਦੀ ਸਥਾਪਨਾ ਕੀਤੀ, ਜਿਸ ਨੇ ਅਮਰੀਕਾ ਦੇ ਮੁੰਡਿਆਂ ਅਤੇ ਕੁੜੀਆਂ ਦੇ ਕਲੱਬਾਂ ਅਤੇ ਸਪੈਸ਼ਲ ਓਲੰਪਿਕ ਲਈ ਵਕਾਲਤ ਕੀਤੀ ਹੈ। ਉਸ ਨੇ 2018 ਵਿੱਚ ਪ੍ਰੋਡਕਸ਼ਨ ਕੰਪਨੀ ਐਕਸੀਲੈਂਟ ਕੈਡਵਰ ਦੀ ਸਥਾਪਨਾ ਕੀਤੀ।